kardosdrur/scandi-wiki huggingface dataset:
Hacksaw Ridge

Hacksaw Ridge er en australsk-amerikansk biografisk krigsfilm fra 2016, instrueret a Mel Gibson. Manuskriptet blev skrevet af Andrew Knight, Robert Schenkkan,  Randall Wallace og Gregory Crosby. Andrew Garfield, Vince Vaughn, Sam Worthington, Luke Bracey, Hugo Weaving, Ryan Corr, Teresa Palmer, Richard Pyros og Rachel Griffiths spiller hovedrollerne. Indspillingen startede den 29. september 2015 i New South Wales og endte i december 2015.

Filmen havde verdenspremiere 4. september 2016 under Filmfestivalen i Venedig og biografpremiere i USA i november 2016. Hacksaw Ridge var Gibsons første spillefilm som instruktør siden dramafilmen Apocalypto i 2006. Den fik god kritik.

Den blev nomineret til Oscar for bedste film, Oscar for bedste lyd, Oscar for bedste lydredigering, Oscar for bedste klipning, Oscar for bedste instruktør og Andrew Garfield blev nomineret til en Oscar for bedste mandlige hovedrolle.

Handling 
Filmen er baseret på en sand historie om den amerikanske medicinstudent Desmond T. Doss (Andrew Garfield) som nægtede at bære våben under 2. verdenskrig. I maj 1945 reddede han over 75 medsoldater på den japanske ø Okinawa.

Medvirkende 
 Andrew Garfield som Desmond T. Doss
 Vince Vaughn som Sergant Howell
 Sam Worthington som Kaptajn Glover
 Luke Bracey som Smitty
 Hugo Weaving som Tom Doss
 Ryan Corr som Løjtnant Manville
 Teresa Palmer som Dorothy Schutte
 Rachel Griffiths som Bertha Doss
 Richard Roxburgh som Oberst Stelzer
 Luke Pegler som Milt «Hollywood» Zane
 Richard Pyros som Randall «Teach» Fuller
 Ben Mingay som Grease Nolan
 Firass Dirani som Vito Rinnelli
 Goran D. Kleut som Andy «Ghoul» Walker 
 Harry Greenwood som Henry Brown 
 Damien Thomlinson som Ralph Morgan  
 Robert Morgan som Oberst Sangston

Referencer

Eksterne henvisninger 
 

Krigsfilm fra USA
Film fra 2016
Krigsfilm fra Australien
Biografiske film fra USA
Dramafilm fra Australien
Dramafilm fra USA
Film baseret på virkelige begivenheder
Engelsksprogede film
Film om 2. verdenskrig
Film instrueret af Mel Gibson
Rufus Sewell

Rufus Sewell (født 29. oktober 1967 i London) er en engelsk skuespiller.

Sewell er kendt fra film som The Woodlanders, Dangerous Beauty, Dark City, A Knight's Tale, The Illusionist og dramafilmen Tristan & Isolde.

Han havde hovedrollen i tv-serien fra 2015, om den britiske dronning Victoria; Rufus Sewell spillede den britiske statsminister, Lord Melbourne, dronningens nære ven og charmerende rådgiver i Victorias tidligste år som britisk monark. På TV, har Sewell tidligere medvirket i mini-serien Jordens Søjler (The Pillars of the Earth) fra 2010. I 2003 dukkede han op i hovedrollen i Charles II: The Power and The Passion. Han medvirkede i dramaserien Eleventh Hour på CBS som blev aflyst i april 2009. Sewell optrådte også i miniserien John Adams på HBO, der han spillede rollen som Alexander Hamilton. Sewell havde en lille rolle i filmen The Tourist, hvor Angelina Jolie og Johnny Depp havde hovedrollenre.

Privatliv 
Sewell har vært gift to gange. Hans første kone var den australske journalist Yasmin Abdallah;. De giftede sig i 1999 og blev skilt et par måneder senere. Sewell og hans anden kone, Amy Gardner, som han giftede sig med i 2004, har en søn, William Douglas Sewell, født 18. marts 2002, sammen. De er siden blevet skilt.

Filmografi

Tv 
 Victoria (2016)

Eksterne henvisninger 
 

Skuespillere fra England
Lazarus taxon

I palæontologi er Lazarus taxon (flertal taxa) en takson som ikke optræder i en eller flere perioder i den fossile periode, for så at optræde igen senere. Ligeledes inden for bevaringsøkologi og økologi kan det refere til arter eller populationer, som man havde antaget var uddøde, men som så bliver genopdaget.

Termen referer til Johannesevangeliet, hvor Jesus genopliver Lazarus fra de døde.

Et berømt eksempel er coelacanth (også kaldet den blå fisk), som man troede havde været uddød i millioner af år, indtil den blev genopdaget i 1938.

Potentielle forklaringer 
Lazarus taxa er observerbare artefakter der optræder som følge af (lokal) udryddelse eller som prøve. Den fossile periode er sagens natur sporadisk (kun en meget lille del af levende organismer bliver til fossiler, og en endnu mindre del bliver opdaget inden de bliver ødelagt), og den indeholder huller, som ikke nødvendigvis er forårsaget af udryddelse, særligt når antallet af individer i et bestemt takson er meget lavt.

Efter masseudryddelser, som Perm–Trias udslettelsen, optræder Lazarus-effekten inden for mange taxa. Der er tilsyneladende ikke nogen sammenhæng mellem mængen af fossiler og antallet af Lazarus taxa, og der er ikke blevet fundet nogen manglende taxa i potentielle refugier. Derfor er genopdagelsen af Lazarus taxa sandsynligvis et resultat af en takson store sjældenhed i efterdønningerne af en sådan masseudryddelse.

Referencer 

Naturbeskyttelse
Uddøde organismer
Bakhdida

Bakhdida (, , )  er en by i Iraks Ninawa-provins. Byen ligger 32 km sydøst for Mosul.

Byen har  indbyggere efter befrielsen fra Islamisk Stat.

Referencer

Eksterne henvisninger 

Byer i Irak
Cigarettes and Valentines

Cigarettes and Valentines er et u-udgivet studiealbum af det amerikanske punkrockband Green Day. Albummet skulle have været en opfølgning til Warning (2000). I november 2002 var albummet næsten færdigt, da masterindspilningerne af 20 numre på mystisk vis blev stjålet fra studiet. I stedet for at genindspillet albummet besluttede bandet at starte helt for fra, hvilket ledte til konceptalbummet American Idiot (2004).

I et interview med NME i den 18. november 2016, udtalte Armstrong og Dirnt, at de havde fået genskaffet materialet, og at masterbåndene blev brugt til nye sange. Der var dog fortsat ingen planer om at udgive albummet i januar 2018.

Referencer 

Green Day-album
Album fra 2003
Fiskenet

Et fiskenet eller fiskegarn er et net, der bruges til fiskeri. Nettet er fremstillet af fibre, som er flettet i en gitter-struktur. Nogle fiskenet kaldes fiskefælder, eksempelvis ruser og bundgarn, der er opsat mellem træpæle.

De bruges til en lang række forskellige typer fiskeri fra kystfiskeri med kastenet og net monteret på en stang til at hjælpe lystfiskere, til stort kommercielt fiskeri med trawl, snurpenot, snurrevod, drivgarn og nedgarn sat på bunden.

Fiskenet er normalt masker dannet ved at binde relativt tynd tråd sammen. Tidligere fiskenet blev vævet af græsarter, hør eller andre fiber-planter. Senere begyndte man at bruge bomuld. Moderne fiskenet er normalt fremstillet i syntetiske polyamidmaterialer som nylon, selvom net af organisk polyamider som uld eller silke også var udbredt op til moderne tid, og de bruges stadig visse steder. Fiskenet fremstilles traditionelt ved brug af en bødenål.

De kendes langt tilbage i historien. Det ældst kendte eksempel er antreanettet, som er blevet dateret til år 8540 f.v.t. Det blev fundet på Karelske næs i Kamennogorsk i 1913, og er i dag udstillet på Finlands Nationalmuseum. Net-lignende billeder ses også på helleristningerne ved Alta, som er fremstillet mellem år 4200 og år 500 i Finnmark, Norge. Romerne brugte fiskenet til deres gladiatorer. I den nordiske mytologi bruger guden Ran fiskenet til at trække sømænd i havet til druknedøden.

Fiskenet kan forårsage bifangster, som bidrager til at mange havskildpadder, havfugle, delfiner og hvaler drukner. 

Ligeledes kan fiskenet som er blevet efterladt i havet, såkaldte spøgelsesnet, fanger fisk, delfiner, skildpadder, hajer, dygonger, krokodiller, havfugle, krabber og andre dyr og begrænser deres bevægelse, hvilket kan få dem til at sulte, give sår og infektioner og for dem der, som har behov for at trække vejret ved overfladen, at de drukner. Fiskenet bidrager også til plastforurening i havene.

Referencer

Eksterne henvisninger
Vor tidsregning

Vor tidsregning  er en betegnelse for den kalendertid, som er mest benyttet globalt i dag. På dansk bruger man to betegnelser for denne kalender. Den ene er efter vor tidsregnings begyndelse (e.v.t.)/før vor tidsregnings begyndelse (f.v.t.). Den anden er e.Kr. ("Efter Kristi fødsel")/f.Kr.(før Kristi fødsel). Den sidste betegnelse er en oversættelse af det latinske udtryk Anno Domini, der betyder "i det Herrens år").

De to tidsregninger er numerisk tilsvarende, således at " e.v.t" svarer til " e.Kr.", og "400 f.v.t" svarer til "400 f.Kr.". Begge notationer henviser til den gregorianske kalender (og dens forgænger, den julianske kalender). År-nummereringen, som anvendes til den gregorianske kalender, er den mest udbredte alment brugte kalender i verden i dag.

På engelsk bruges dels udtrykkene AD (Anno Domini)/BC (Before Christ), dels udtrykkene CE (Common Era)/BCE (Before Common Era). Siden slutningen af det 20. århundrede er BCE og CE blevet populære i akademiske og videnskabelige publikationer, fordi BCE og CE er religiøst neutrale udtryk.

Tidsregningen er oprindelig fastlagt ud fra tidspunktet for Jesu formodede fødsel. Det skal understreges, at der ikke findes et udstrakt ”år 0”. År 1 e.Kr. følger umiddelbart efter år 1 f.Kr. Udtrykket "år 0" skal forstås som punktet (tidspunktet) mellem år 1 f.Kr. og år 1 e.Kr. Årstallene skal på denne måde ses som ordinaltal snarere end kardinaltal.

Tidsregningen blev udtænkt af den østromerske munk Dionysius Exiguus (ca. 470-ca. 544) i 525, men den blev først almindeligt brugt i 800-tallet.

Referencer 

Tidsbestemmelse
Michael Richards

Michael Anthony Richards (født 24. juli 1949) er en amerikansk skuespiller og komiker. Han er mest kendt som Cosmo Kramer i tv-serien Seinfeld.

Eksterne henvisninger

 

Personer fra Culver City
Skuespillere fra Californien
Paul Bocuse

Paul Bocuse (født 11. februar 1926 i Lyon, Frankrig, død 20. januar 2018 sm.st.) var en fransk kok, gastronom og kogebogsforfatter. Bocuse er (måske) den mest verdensberømte kok og grundlæggeren af cuisine traditionnelle (det traditionelle køkken) og la grande cuisine, forløberen for la nouvelle cuisine (det nye køkken). Han har fået tildelt tre stjerner i Michelinguiden uafbrudt siden 1965. I 1987 indstiftede han prisen: les Bocuse d'Or, der den dag i dag betragtes som den fornemmeste pris, og det uofficielle verdensmesterskab i kokkekunst.

Kokke fra Frankrig
Personer fra Lyon
Kommandører af Æreslegionen
Endogen retrovirus

Endogene retrovirus, ERV eller HERV (efter human endogen retrovirus) eller retrotransposoner er sekvenser af DNA, der kan føres tilbage til retrovirus, der har inficeret tidligere generationer og er blevet integreret i genomet - ofte for flere millioner af år siden, for derefter at medvirke til evolutionen af arterne.

I modsætning til retrovirus danner endogene retrovirus ikke infektiøse viruspartikler, men bliver inden for cellen som funktionelle sekvenser eller sekvenser uden kendt funktion.

Humane endogene retrovirus udgør en betragtelig del af det humane genom med op til 100.000 fragmenter, der tilsammen udgør 5–8% af genomet, og er flytbare elementer, transposoner, der flyttes rundt i genomet og udfylder vigtige roller i gen-udtrykket og den vævsspecifikke gen-regulering.

Endogene retrovirus menes helt bestemt at være faktorer i udviklingen af visse typer af cancer og autoimmune sygdomme.

Betydning for evolutionen 

Forskere spekulerer på hvor stor betydning de mange endogene retrovirus mon har haft for evolutionen, da der ikke er tvivl om, at retrovirus-proteiner er blevet antaget af værtsorganismer igennem millioner af år for at udfylde nye funktioner.

LTR-sekvenser (long terminal repeat), der er transskriptions-elementer (jvf proteinsyntese), virker ofte som en alternativ promotor og bidrager til at udtrykke vævsspecifikke proteiner.

Nogle eksempler 

 Syncytinerne: Syncytin-1 (enverin) og syncytin-2, en gruppe retrovirus-proteiner, der er fusions-proteiner, som virker i placenta og i forbindelse med fosteret.
 Hemo, et retrovirus-protein af ukendt funktion i fosteret og placenta.

Se også 

 Junk DNA
 Onkogen
 Toll-like receptor

Referencer 

Retrovirus
Ford Escort (flertydig)

Ford Escort har flere betydninger:
 Ford Escort − en bilmodel fremstillet af Ford til det europæiske marked i årene 1968 til 2000
 Ford Escort − en stationcarversion af Ford Squire bygget i årene 1955 til 1961
 Ford Escort (USA) − en bilmodel fremstillet af Ford til det amerikanske marked i årene 1980 til 2003
 Ford Escort (Kina) − en bilmodel fremstillet af Ford til det kinesiske marked siden 2015
Tagondaing

Tagondaing er en landsby i Karen, en sydøstlige region af Burma. I 2014 var det totale indbyggertal på 4.994. Landsbyen er placeret i den sydvestlige del af Karen, 17 meter over havets overflade.

Byer i Burma
Landsbyer
Byer i Karen
Cardi B

Belcalis Almanzar (født 11. oktober 1992), mest kendt som Cardi B, er en amerikansk rapper, sanger, sangskriver og internet-stjerne. 
Hun blev født og voksede op i Bronx, New York, og fik sin første store opmærksomhed for at fortælle om sin karriere som stripper på sociale medier.

Cardi B fik sit gennembrud som solist med udsendelsen af sangen "Bodak Yellow" i juni 2017. Sangen nåede førstepladsen på Billboard Hot 100, og i begyndelsen af 2018 havde hun sine tre første singler blandt de 15 bedste (udover "Bodak Yellow" var det "MotorSport", sammen med Migos og Nicki Minaj, samt "Bartier Cardi", sammen med 21 Savage).

Hun var på programmet til Roskilde Festival 2018, men aflyste grundet sin graviditet.

Referencer

Eksterne henvisninger 
 

Rappere fra USA
Personer fra New York City
Bloods
Mer Hajrenik

"Mer Hajrenik" () er Armeniens nationalsang. 
Barsegh Kanachyan komponerede musikken, og sangteksten blev skrevet af Mikael Nalbandian i 1861.

Nationalsange
Musik fra Armenien
Helene Glundholt

Helene Flensborg Glundholt (født 4. februar 1995 i Horsens) er uddannet grafisk tekniker og var fra 2016 til 2018 formand for Erhvervsskolernes ElevOrganisation.

Helene er blevet kendt for at deltage i debatten om erhvervsuddannelser, uddannelsessnobberi og arbejdsmarkedet  Efterfølgende har hun medvirket i bogen "De Frafaldne", hvor hun fortæller om sin vej i uddannelsessystemet. , og været danmarks ambassadør til European Vocational Skills Week i år 2017. Hun skriver jævnligt debatindlæg om unges og erhvervsskoleelevers hverdag. 

Helene startede sit engagement som elevrådsmedlem på TECHCOLLEGE, og har sidenhen fortsat det i Erhvervsskolernes ElevOrganisation. Hun tiltrådte som formand i år 2016, efter et år som kasserer. Hun har inden da været formand for Erhvervsskolernes ElevOrganisation region Nord.

Referencer 

Foreningsformænd fra Danmark
Niels Nielsen (borgmester)

Niels Nielsen (født 8. august 1872 i Diernæs Sogn ved Faaborg, død 13. marts 1942 i Rønne) var en dansk typograf og socialdemokratisk politiker.

Fra 1917 til sin død i 1942 var han borgmester i Rønne Kommune. I 1936 blev han medlem af Landstinget.

Han er begravet på Rønne Kirkegård.

Eksterne henvisninger 
 Niels Nielsen på Den Store Danske

Borgmestre i Rønne
Typografer fra Danmark
Borgmestre fra Socialdemokraterne
Landstingsmedlemmer fra Socialdemokratiet
Personer fra Fyn
Amtsrådsmedlemmer fra Socialdemokraterne
Ikke-folkevalgte borgmestre fra Danmark (før 1919)
Landstingsmedlemmer i 1930'erne
Landstingsmedlemmer i 1940'erne
Musculature De Pomfrit!

Musculature De Pomfrit! er debutalbummet fra den satiriske musikduo Je m'appelle Mads fra 2004. Albummet modtog tre ud af seks stjerner i musikmagasinet GAFFA.

Spor 
 "Alt Det Man Drømmer Om" - 2:05
 "Fritid (F.eks Gymnastik)" - 2:38
 "Det Dufter Så Dejligt" - 3:33
 "Jeg Kan Huske Da Morten Munkholdt Fik En Computer" - 3:52
 "Bilerne De Er Farlige" - 2:44
 "Hvad Rimer På Slik?" - 6:59
 "Hey DJ Jens" - 3:05
 "Punktum Komma Slut" - 3:10
 "Glæden Ved Forbrug" - 3:37
 "Det Glade Budskab" - 1:34
 "Det Sagde Han Også Igår!" - 5:59
 "De Nye Socialdemokrater" - 4:07
 "Der Er Ingen Der Ka' Li' Mig Som Jeg Er" - 1:59

Referencer

Eksterne henvisninger 
 Musculature De Pomfrit! på AllMusic
 Musculature De Pomfrit! på Discogs

Debutalbum fra 2004
Je m'appelle Mads
Album fra Danmark
Jeg Fyrer Hit Efter Hit Af

Jeg Fyrer Hit Efter Hit Af er det andet studiealbum fra den satiriske musikduo Je m'appelle Mads fra 2005. Albummet modtog fire ud af seks stjerner i musikmagasinet GAFFA.

Spor 
 "Hvis Du Vil Ha Et Hit" - 3:09
 "Danmark" - 2:42
 "Der Er 13 Piger" - 2:58
 "Den Store Forskel" - 2:58
 "Til Fest Med De Kendte" - 2:09
 "Klip Klip Klip" - 2:57
 "Snakker Og Taler" - 2:21
 "Vi Kommer Sammen" - 3:02
 "Vi Kommer Stadig Sammen" - 0:44
 "Amerika" - 2:23
 "Ups Den Sved" - 2:44
 "Hittet Om Kroppen" - 2:42

Referencer

Eksterne henvisninger 
Jeg Fyrer Hit Efter Hit Af på Discogs

Album fra 2005
Je m'appelle Mads
Album fra Danmark
Thomas Thors

Thomas Thors (født 28. juli 1949 i Hellerup) er en dansk læge, erhvervsleder og socialdemokratisk tidligere borgmester på Bornholm.

Baggrund
Thors er uddannet cand.med. fra Københavns Universitet.

Politisk karriere
Thomas Thors var Bornholms Regionskommunes første borgmester fra 2003 til december 2005. Inden kommunesammenlægningen var han siden 1998 borgmester for Rønne Kommune.

Fra 4. januar 2021 blev han igen borgmester i Bornholms Regionskommune efter tidligere borgmester Winni Grosbølls fratrædelse ved årsskiftet. Da kommunalbestyrelsen ikke kunne nå at mødes inden årsskiftet, blev viceborgmesteren, Enhedslistens Morten Riis dog midlertidigt valgt til borgmester, hvilket han var fra 1. til 4. januar 2021. Her sad han året ud, hvorefter Jacob Trøst blev overdraget borgmesterposten.

Referencer 

Borgmestre i Rønne
Borgmestre i Bornholms Regionskommune
Læger fra Danmark
Borgmestre fra Socialdemokraterne
Borgmestre i Danmark 2018-2021
Personer fra Hellerup
Personer i Kraks Blå Bog
Sigvard Lund

Sigvard Lund (født 3. november 1813 i København, død 10. november 1867 sammesteds) var en dansk søofficer.

Han var søn af grosserer Jens Troeisen Lund i København (født 1760, død 12. februar 1823) og Anna Maria Cathrine født Hostrup (født 13. februar 1788, død 16. november 1850).

Lund blev kadet i Marinen 1826, sekondløjtnant 1835, avancerede til premierløjtnant 1842, til kaptajnløjtnant 1853 og til orlogskaptajn 1866. Lund synes mærkelig nok i sin ungdom at have været meget sen i sin udvikling. Da han ved krigens udbrud 1848 var næstkommanderende i korvetten Flora, oprindelig bestemt til kadetskib, tilbød man i Marineministeriet chefen, daværende kaptajn (senere admiral) Carl van Dockum, en anden og dueligere officer i hans sted. van Dockum tog ham imidlertid i forsvar, beholdt ham om bord og skænkede ham sin tillid. Dette lod til at bevirke et omslag i Lunds karakter: Hans selvtillid voksede, og hans udmærkede egenskaber viste sig; ikke mindst en åben, kraftig og ridderlig karakter, der senere gjorde ham til en lige så ejendommelig som afholdt skikkelse blandt Marinens personale. Han forblev krigsårene over hos van Dockum, førte senere et privat dampskib samt 1851-54 Marinens bugserdamper Uffo, var 1856-61 adjudant hos marineministeren, 1861 chef for orlogsdamperen Holger Danske og i krigsåret 1864 for korvetten Heimdal, med hvilket skib han 9. maj tog hæderlig del i affæren ved Helgoland. Tidligere havde han deltaget i affæren ved Rügen 17. marts. En begyndende brystsyge tvang ham kort efter krigens ophør til at foretage en rejse til Madeira, og herfra vendte han tilbage 1865, men sygdommen var allerede for vidt fremskreden til at kunne læges, og 1867 døde han. Han er begravet på Holmens Kirkegård, hvor besætningen fra Heimdal allerede i 1864 havde rejst en mindesten for ham. Sigvard Lund var 3. maj 1855 blevet Ridder af Dannebrog og 1. juni 1864 Dannebrogsmand. 

Lund blev 30. marts 1848 gift (i brudens hjem) med Emma Angelique Constance Deichmann (født 1828, død 27. november 1863), datter af major i artilleriet Adam Gotlob Deichmann (1792-1849) og hustru Christiane født Holst (1799-1852).

Der findes et portrætmaleri af Lund. Desuden et fotografi af Thora Hallager (Det Kongelige Bibliotek).

Kilder 
 
 T.A. Topsøe-Jensen og Emil Marquard, Officerer i den dansk-norske Søetat 1660-1814 og den danske Søetat 1814-1932, bind 2, København: H. Hagerups Forlag 1935, s. 122-123.

Personer i Dansk Biografisk Leksikon
Søofficerer fra Danmark
Personer i den 2. Slesvigske Krig fra Danmark
Personer fra København
Riddere af Dannebrog
Ford Escort (Kina)

Ford Escort er en bilmodel fra Ford Motor Company, som første gang blev præsenteret som prototype på Shanghai Auto Show 2013.

Serieversionen debuterede på Beijing Auto Show 2014, og kom på markedet i januar 2015. Escort er den første udelukkende til Kina udviklede bilmodel fra Ford, og er opkaldt efter den i 2000 udgåede europæiske Escort. Modellen ligger størrelsesmæssigt mellem Fiesta og Focus, og er baseret på sedanudgaven af anden generation af Focus.

På Beijing Auto Show 2018 præsenterede Ford en faceliftet udgave af Escort.

Escort var frem til oktober 2018 udstyret med en 1,5-liters benzinmotor med 83 kW (113 hk). Siden da er modelprogrammet blevet udvidet med en 1,0-liters EcoBoost-benzinmotor.

Tekniske data

Referencer

Eksterne henvisninger 

Escort (Kina)
Små mellemklassebiler
Forhjulstrukne biler
Biler introduceret i 2015
Biler fra 2010'erne
Det kan ikke ske her

Det kan ikke ske her () er en fremtidsroman fra 1935 af Sinclair Lewis. Den udkom i 1936 på dansk med titlen Det sker ikke herhjemme, og den er i 2018 genudgivet med titlen Det kan ikke ske her. Fortælleren i romanen, en redaktør ved navn Doremus Jessup, frygter at præsidentkandidaten Buzz Windrip bliver valgt til præsident ved præsidentvalget i november 1936. Windrip har et program på femten punkter, hvor han blandt andet vil fratage den sorte del af befolkningen stemmeretten, investere i militær teknologi og kræver, at kommunister anklages for højforræderi. Et væsentligt punkt er hans agitation for, at jøderne er skyld i den økonomiske depression, der fulgte Børskrakket i 1929.

I 2017 blev bogen efter valget af Donald Trump til amerikansk præsident udsolgt på en uge. The Guardian omtalte bogen som "romanen, der forudså Donald Trump."

Noter

Romaner fra USA
Romaner fra 1935
Your Flesh, Your Curse

Your Flesh, Your Curse  er en dansk gyserfilm fra 2017 og filmen er instrueret af Kasper Juhl.

Medvirkende 
 Kim Sønderholm som Stephen
 Frederik Carlsen som Max
 Rose Milling som Lisa
 Marie-Louise Damgaard Nielsen som Juliet White
 Bill Hutchens som Juliets far
 Louise Gammelgaard som Emelie
 Paw Terndrup som Christian
 Mie Gren som Dog Girl
 Emma Nymann som The Skinner
 Ninna Raiden som Bathtub Creature
 Natasha Dratinskaia som Smiley
 Nina Grønbech som Dead Girl
 Lina Nemi Nielsen som Bloodbath Girl

Eksterne henvisninger 
 

Danske film fra 2017
Gyserfilm fra Danmark
Håndarbejde Nu (blad)

Tidsskriftet Håndarbejde nu var organ for Danmarks Håndarbejdslærerforening 2011-2014/15.

Det var en fortsættelse af fagbladet Håndarbejde i skolen (1965-2011). Ved fusionen af fagene sløjd og håndarbejde i folkeskolen blev bladene SLØJD og Håndarbejde nu videreført som Håndværk & Design fra 2015. 

Håndarbejde nu
Blad
Håndarbejde nu
Håndarbejde nu
Ip Man (film fra 2008)

Ip Man er en biografisk kampsport film baseret på livet af Ip Man, en stormester for kampsporten Wing Chun og lærer af Bruce Lee. Filmen fokuserer på begivenheder i Ips liv, der tilsyneladende fandt sted i byen Foshan under den kinesisk-japanske krig. Filmen blev instrueret af Wilson Yip, og har Donnie Yen i hovedrollen som Ip Man.

Medvirkende 
 Donnie Yen som Ip Man () 
 Lynn Hung som Cheung Wing-sing () 
 Hiroyuki Ikeuchi som Miura () 
 Tenma Shibuya som Sato ()
 Gordon Lam som Li Chiu () 
 Fan Siu-wong som Kam Shan-chu () 
 Simon Yam som Chow Ching-chuen () 
 Xing Yu som Master Lam () 
 Wong You-nam som Yuan  
 Calvin Cheng som Chow Kong-yiu 
 Chen Zhihui som Master Liu ()

Kilder

Eksterne henvisninger 
 

Kampsportsfilm fra Hongkong
Film fra 2008
Film fra Hongkong
Biografiske film
Kantonesisksprogede film
Isabella af Portugal

Isabella af Portugal (født 24. oktober 1503, Lissabon, død 1. maj 1539, Toledo) var en portugisisk infantinde, der var Tysk-romersk kejserinde og dronning af Spanien fra 1526 til 1539. Hun var datter af Kong Emanuel 1. af Portugal i hans andet ægteskab med Maria af Aragonien og Kastilien og blev gift med den tysk-romerske kejser Karl 5. i 1526.

Huset Aviz
Tysk-romerske kejserinder
Dronninger af Spanien
Kongelige fra Portugal
Personer fra Lissabon